CELEX: 62015CN0478
Language: el
Date: 2015-09-08 00:00:00
Title: Υπόθεση C-478/15: Αίτηση προδικαστικής αποφάσεως την οποία υπέβαλε το Finanzgericht Baden-Württemberg (Γερμανία) στις 8 Σεπτεμβρίου 2015 — Peter Radgen, Lilian Radgen κατά Finanzamt Ettlingen

18.1.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 16/14
            
         Αίτηση προδικαστικής αποφάσεως την οποία υπέβαλε το Finanzgericht Baden-Württemberg (Γερμανία) στις 8 Σεπτεμβρίου 2015 — Peter Radgen, Lilian Radgen κατά Finanzamt Ettlingen
   (Υπόθεση C-478/15)
   (2016/C 016/16)
   Γλώσσα διαδικασίας: η γερμανική
   
      Αιτούν δικαστήριο
   
   Finanzgericht Baden-Württemberg
   
      Διάδικοι στην υπόθεση της κύριας δίκης
   
   
      Προσφεύγοντες: Peter Radgen, Lilian Radgen
   
      Καθού: Finanzamt Ettlingen
   
      Προδικαστικό ερώτημα
   
   Έχουν οι διατάξεις της συμφωνίας για την ελεύθερη κυκλοφορία των προσώπων μεταξύ της Ευρωπαϊκής Κοινότητας και των κρατών μελών της, αφενός, και της Ελβετικής Συνομοσπονδίας, αφετέρου, της 21ης Ιουνίου 1999 (EE L 114, σ. 6), ιδίως το προοίμιό της, τα άρθρα 1, 2, 4, 11, 16, 21, καθώς και το παράρτημα Ι, άρθρα 7, 9 και 15, την έννοια ότι αντιτίθενται σε ρύθμιση κράτους μέλους κατά την οποία δικαίωμα φορολογικής απαλλαγής για εκπαιδευτική δραστηριότητα που ασκείται ως παρεπόμενη επαγγελματική απασχόληση δεν χορηγείται σε ημεδαπό που υπέχει στο εν λόγω κράτος πλήρη υποχρέωση καταβολής φόρου, για τον λόγο ότι η δραστηριότητα αυτή δεν ασκείται στην υπηρεσία ή για λογαριασμό νομικού προσώπου δημοσίου δικαίου που εδρεύει σε κράτος μέλος της Ευρωπαϊκής Ένωσης ή σε κράτος στο οποίο έχει εφαρμογή η Συμφωνία για τον Ευρωπαϊκό Οικονομικό Χώρο, αλλά ασκείται στην υπηρεσία ή για λογαριασμό νομικού προσώπου δημοσίου δικαίου που εδρεύει στο έδαφος της Ελβετικής Συνομοσπονδίας;